stanford-oval/wikipedia huggingface dataset:
היסטוריה של נבחרת ישראל בכדורסל
שנות ה-70 > הטורניר הקדם אולימפי מונטריאול 1976

ישראל השתתפה בטורניר הקדם אולימפי הפאן-אירופאי שנערך באדינבורו, סקוטלנד לקראת אולימפיאדת מונטריאול. ישראל שובצה לבית א עם נבחרות צרפת, בריטניה ויוגוסלביה, כאשר שתי הראשונות מעפילות לשלב הבא. ישראל ניצחה את צרפת 93:100 ואת בריטניה 80:91, הפסידה ליוגוסלביה 123:103 והעפילה לשלב הבא מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  יוגוסלביה | 6 | 3 | 0 | 318 | 238 | 80+ |
|  ישראל | 5 | 2 | 1 | 294 | 296 | 2- |
|  צרפת | 4 | 1 | 2 | 261 | 277 | 16- |
|  בריטניה | 3 | 0 | 3 | 231 | 293 | 62- |
בשלב השני שובצה ישראל לבית עם יוגוסלביה (שתוצאת המשחק ביניהן נחשבה גם לשלב הזה), איטליה ופולין, כאשר הראשונה בבית מעפילה לאולימפיאדה. ישראל, שגררה הפסד מול יוגוסלביה מהמשחק ביניהן בשלב הקודם, הפסידה גם לאיטליה 80:66 ואיבדה סיכוי לעלות. במשחקה האחרון בבית, הפסידה ישראל גם לפולין וסיימה במקום הרביעי והאחרון בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  איטליה | 6 | 3 | 0 | 281 | 242 | 39+ |
|  יוגוסלביה | 5 | 2 | 1 | 303 | 279 | 24+ |
|  פולין | 4 | 1 | 2 | 282 | 299 | 17- |
|  ישראל | 3 | 0 | 3 | 250 | 296 | 46- |
ישראל סיימה את הטורניר הפאן אירופאי במקום הרביעי במאזן של שני ניצחונות ושלושה הפסדים. למרות זאת, ישראל זכתה להזדמנות נוספת להעפיל למשחקים האולימפיים דרך הטורניר הבין יבשתי שנערך בהמילטון, קנדה. ישראל שובצה לבית א עם נבחרות ברזיל, צ'כוסלובקיה, איסלנד, פינלנד ויוגוסלביה, כאשר שלוש הראשונות בבית מעפילות לשלב הבא.
ישראל פתחה את הטורניר בשני הפסדים לברזיל 82:78 ולצ'כוסלובקיה 92:69. לאחר מכן השיגה ישראל שני ניצחונות על איסלנד 65:116 ועל פינלנד 79:103. במשחקה האחרון בבית התמודדה ישראל מול יוגוסלביה, כשהיא חייבת לנצח על מנת להעפיל לשלב הבא, אולם יוגוסלביה הביסה את ישראל 110:77. ישראל סיימה במקום הרביעי בבית במאזן של שני ניצחונות ושלושה הפסדים.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  יוגוסלביה | 9 | 4 | 1 | 471 | 346 | 125+ |
|  צ'כוסלובקיה | 9 | 4 | 1 | 414 | 330 | 84+ |
|  ברזיל | 9 | 4 | 1 | 404 | 361 | 43+ |
|  ישראל | 7 | 2 | 3 | 443 | 428 | 15+ |
|  פינלנד | 6 | 1 | 4 | 358 | 393 | 35- |
|  איסלנד | 5 | 0 | 5 | 299 | 531 | 232- |
סגל הנבחרת: טל ברודי, בועז ינאי, סטיב קפלן, חנן קרן, מולי אבישר, מוטי ארואסטי, איתמר מרזל, ג'ק אייזנר, אור גורן, אביגדור מוסקוביץ', שוקי שוורץ ושמואל נחמיאס.
שנות ה-70 > אליפות אירופה בכדורסל 1977

ישראל העפילה אוטומטית לטורניר הגמר, לאחר שסיימה בין 8 הראשונות באליפות הקודמת.
ישראל שובצה לבית א באליפות שנערכה בבלגיה יחד עם נבחרות בולגריה, איטליה, ברית המועצות, צרפת ואוסטריה, כאשר שתי הראשונות בבית מעפילות לחצי הגמר.
ישראל איבדה סיכוי להעפיל לחצי הגמר כבר לאחר שלושה משחקים לאחר שהפסידה בהם: 88:86 לבולגריה, 78:73 לאיטליה ו-103:69 לברית המועצות. בהמשך, ניצחה ישראל בשני המשחקים הנותרים, 82:96 על צרפת ו-87:103 על אוסטריה, סיימה במקום הרביעי בבית ועברה לשחק על מקומות 5–8.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  איטליה | 10 | 5 | 0 | 428 | 370 | 58+ |
|  ברית המועצות | 9 | 4 | 1 | 523 | 395 | 128+ |
|  בולגריה | 8 | 3 | 2 | 444 | 464 | 20- |
|  ישראל | 7 | 2 | 3 | 427 | 438 | 11- |
|  צרפת | 6 | 1 | 4 | 377 | 449 | 72- |
|  אוסטריה | 5 | 0 | 5 | 384 | 467 | 83- |
ישראל המשיכה את רצף הניצחונות שלה, כשגברה על בלגיה 74:81 במשחקי הדירוג 5–8 ולאחר מכן כשגברה על בולגריה 78:88 במשחק על המקום החמישי. בכך שחזרה הנבחרת את מיקום השיא שלה בטורניר מאז מוסקבה 1953.
מאזנה הכללי של הנבחרת בטורניר היה ארבעה ניצחונות ושלושה הפסדים.
מיקי ברקוביץ' סיים כקלע הבולט של הנבחרת בטורניר עם 166 נקודות (23.7 למשחק) ודורג במקום השני ברשימת הקלעים של האליפות. כמו כן, הוא נבחר לחמישיית הטורניר ובכך היה לכדורסלן הישראלי הראשון שעושה זאת.
סגל הנבחרת באליפות: שמואל נחמיאס, שוקי שוורץ, אור גורן, פנחס חוזז, חנן קרן, מיקי ברקוביץ', בארי לייבוביץ', אביגדור מוסקוביץ', סטיב קפלן, איתמר מרזל, ראובן רוטשילד, בועז ינאי. המאמן: רלף קליין
שנות ה-80 > הטורניר הקדם אולימפי מוסקבה 1980

ישראל השתתפה בטורניר הקדם אולימפי הפאן-אירופאי שנערך בשווייץ לקראת אולימפיאדת מוסקבה. ישראל שובצה לבית א עם נבחרות טורקיה, צרפת, אוסטריה ונורווגיה, כאשר שתי הראשונות מעפילות לשלב הבא. ישראל ניצחה את טורקיה 77:92, הפסידה לצרפת 85:81 אחרי הארכה, הביסה את אוסטריה 82:99 ואת נורווגיה 71:100. ישראל סיימה במקום הראשון בבית עם אותו מספר נקודות כמו צרפת השנייה וטורקיה השלישית, בזכות הפרש הסלים בבית פנימי ביניהן. ישראל העפילה לשלב השני, אך נאלצה לגרור איתה את ההפסד לצרפת גם לשלב הבא
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 7 | 3 | 1 | 372 | 315 | 57+ |
|  צרפת | 7 | 3 | 1 | 340 | 306 | 34+ |
|  טורקיה | 7 | 3 | 1 | 349 | 318 | 31+ |
|  אוסטריה | 5 | 1 | 3 | 306 | 356 | 50- |
|  נורווגיה | 4 | 0 | 4 | 296 | 368 | 72- |
בשלב השני שובצה ישראל לבית עם צרפת (שתוצאת המשחק ביניהן נחשבה גם לשלב הזה), פולין, שוודיה, מערב גרמניה, איטליה, צ'כוסלובקיה וספרד כאשר שלוש הראשונות בבית מעפילות לאולימפיאדה.
ישראל פתחה בהפסד לפולין 89:74, אך התאוששה עם שלושה ניצחונות רצופים על שוודיה 62:69, מערב גרמניה 74:96 ואיטליה 98:99. אולם הפסד לצ'כוסלובקיה 90:78 קבע שישראל לא תעפיל למשחקים האולימפיים. במשחקה האחרון, החסר חשיבות מבחינתה, הפסידה ישראל לספרד 100:89 וסיימה במקום החמישי.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  איטליה | 13 | 6 | 1 | 659 | 572 | 87+ |
|  צ'כוסלובקיה | 12 | 5 | 2 | 584 | 557 | 27+ |
|  ספרד | 11 | 4 | 3 | 628 | 579 | 49+ |
|  צרפת | 11 | 4 | 3 | 646 | 645 | 1+ |
|  ישראל | 10 | 3 | 4 | 586 | 598 | 12- |
|  גרמניה המערבית | 9 | 2 | 5 | 527 | 595 | 68- |
|  שוודיה | 9 | 2 | 5 | 524 | 569 | 45- |
|  פולין | 9 | 2 | 5 | 561 | 600 | 39- |
מאזנה הכללי של הנבחרת בטורניר היה שישה ניצחונות וארבעה הפסדים.
סגל הנבחרת: אריק מנקין, ג'ים בוטרייט, אור גורן, מוטי ארואסטי, סטיב שלכטר, מיקי ברקוביץ', לו סילבר, אביגדור מוסקוביץ', סטיב קפלן, איתמר מרזל, פיני חוזז, בועז ינאי.
מאמן: רלף קליין
שנות ה-80 > אליפות אירופה בכדורסל 1981

ישראל העפילה אוטומטית לטורניר הגמר, לאחר שסיימה בין 8 הראשונות באליפות הקודמת.
ישראל שובצה לבית א באליפות שנערכה בצ'כוסלובקיה יחד עם נבחרות אנגליה, ספרד, צרפת, יוון וצ'כוסלובקיה, כאשר שלוש הראשונות מעפילות לבית הגמר.
ישראל פתחה את הטורניר בניצחון 74:82 על אנגליה. לאחר מכן הפסידה לספרד 89:81. ניצחונות על צרפת 76:88 ועל יוון 71:82 הבטיחו לישראל העפלה לבית הגמר. במשחקה האחרון בשלב הזה, הפסידה ישראל לצ'כוסלובקיה המארחת 86:85, הפסד אותו גררה לבית הגמר, כמו גם ההפסד לספרד. ישראל סיימה במקום השלישי בבית והעפילה לבית הגמר יחד עם שתיהן.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ספרד | 10 | 5 | 0 | 452 | 362 | 90+ |
|  צ'כוסלובקיה | 9 | 4 | 1 | 393 | 358 | 35+ |
|  ישראל | 8 | 3 | 2 | 418 | 396 | 22+ |
|  צרפת | 7 | 2 | 3 | 402 | 409 | 7- |
|  אנגליה | 6 | 1 | 4 | 313 | 371 | 58- |
|  יוון | 5 | 0 | 5 | 356 | 438 | 82- |
בנוסף לישראל, ספרד וצ'כוסלובקיה (שתוצאות המשחקים ביניהן נחשבו גם לשלב הזה), העפילו לבית הגמר נבחרות יוגוסלביה, ברית המועצות ואיטליה, כאשר שתי הראשונות בבית יתמודדו במשחק הגמר. ישראל הפסידה בכל משחקיה בבית הגמר. היא פתחה בהפסד מול יוגוסלביה 102:87, הפסידה לברית המועצות, בשחזור של משחק הגמר מהאליפות הקודמת, 112:84 וסיימה בהפסד לאיטליה 116:98 שמיקם אותה במקום השישי והאחרון בבית הגמר
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 10 | 5 | 0 | 537 | 424 | 113+ |
|  יוגוסלביה | 9 | 4 | 1 | 479 | 441 | 38+ |
|  ספרד | 8 | 3 | 2 | 421 | 441 | 20- |
|  צ'כוסלובקיה | 7 | 2 | 3 | 425 | 445 | 20- |
|  איטליה | 6 | 1 | 4 | 440 | 481 | 41- |
|  ישראל | 5 | 0 | 5 | 435 | 505 | 70- |
מאזנה הכללי של הנבחרת בטורניר היה שלושה ניצחונות וחמישה הפסדים. מיקי ברקוביץ' סיים כקלע הבולט של הנבחרת בטורניר עם 169 נקודות (21.1 למשחק) ודורג במקום השני ברשימת הקלעים של האליפות.
סגל הנבחרת באליפות: ג'ים בוטרייט, ג'ון ויליס, חיים זלוטיקמן, גל קנז, סטיב שלכטר, מיקי ברקוביץ', בארי לייבוביץ', אביגדור מוסקוביץ', לו סילבר, דורון ג'מצ'י, פנחס חוזז, בועז ינאי.

המאמן: רלף קליין
שנות ה-80 > אליפות אירופה בכדורסל 1983

ישראל העפילה אוטומטית לטורניר הגמר, לאחר שסיימה בין 8 הראשונות באליפות הקודמת.
ישראל שובצה לבית ב באליפות שנערכה בצרפת יחד עם נבחרות הולנד, ברית המועצות, פולין, צ'כוסלובקיה ומערב גרמניה, כאשר שתי הראשונות מעפילות לחצי הגמר.
ישראל פתחה את משחקיה בהפסד מאכזב להולנד 78:72. לאחר מכן הפסידה ישראל במשחק צמוד לברית המועצות 92:87, ההפסד הצמוד ביותר בכל מפגשיה מולה עד אז. במשחקה השלישי השיגה ישראל את ניצחונה הראשון בטורניר, 62:64 על פולין. במשחקה הרביעי ניצחה ישראל את צ'כוסלובקיה 89:93 לאחר הארכה. במשחקה האחרון, הייתה זקוקה ישראל לניצחון על מערב גרמניה ולהפסד של הולנד מול פולין על מנת לעלות לחצי הגמר. שני התנאים לא התקיימו כאשר הולנד ניצחה את פולין וישראל הפסידה למערב גרמניה 77:70 ועברה לשחק על מקומות 5–8, לאחר שסיימה במקום הרביעי בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 10 | 5 | 0 | 482 | 375 | 107+ |
|  הולנד | 8 | 3 | 2 | 356 | 403 | 47- |
|  גרמניה המערבית | 8 | 3 | 2 | 384 | 395 | 11- |
|  ישראל | 7 | 2 | 3 | 386 | 398 | 12- |
|  פולין | 6 | 1 | 4 | 357 | 382 | 25- |
|  צ'כוסלובקיה | 6 | 1 | 4 | 405 | 417 | 12- |
במשחקי הדירוג 5–8 ניצחה ישראל את יוגוסלביה 88–99 והפסידה במשחק על המקום החמישי לצרפת המארחת 92:88. ישראל סיימה במקום השישי במאזן כללי של שלושה ניצחונות וארבעה הפסדים.
מיקי ברקוביץ' סיים כקלע הבולט של הנבחרת בטורניר עם 149 נקודות (21.3 למשחק) ודורג במקום השני ברשימת הקלעים של האליפות. דורון ג'מצ'י קלע 130 נקודות (18.6 למשחק) ודורג במקום השביעי ברשימת הקלעים של האליפות.
סגל הנבחרת באליפות: האווי לאסוף, ישראל אלימלך, לו סילבר, מוטי ארואסטי, סטיב שלכטר, מיקי ברקוביץ', חיים זלוטיקמן, שמוליק זיסמן, דורון ג'מצ'י, עופר יעקובי, ניב בוגין, ג'ון ויליס.

המאמן: רלף קליין
שנות ה-80 > הטורניר הקדם אולימפי לוס אנג'לס 1984

ישראל השתתפה בטורניר הקדם אולימפי הפאן-אירופאי שנערך בצרפת לקראת אולימפיאדת לוס אנג'לס. ישראל שובצה לבית ד עם נבחרות בולגריה, בריטניה והולנד, כאשר שתי הראשונות מעפילות לשלב הבא. ישראל פתחה בניצחון 69:76 על בולגריה ולאחר מכן הפסידה 92:88 לבריטניה. בעימות ישיר על העלייה לשלב הבא ניצחה ישראל את הולנד 82:84 והעפילה לשלב השני מהמקום השני בבית אחרי בריטניה, כשהיא גוררת את ההפסד מולה גם לשלב הבא
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  בריטניה | 5 | 2 | 1 | 237 | 243 | 6- |
|  ישראל | 5 | 2 | 1 | 248 | 243 | 5+ |
|  הולנד | 4 | 1 | 2 | 239 | 216 | 23+ |
|  בולגריה | 4 | 1 | 2 | 213 | 235 | 22- |
בשלב השני שובצה ישראל לבית עם בריטניה (שתוצאת המשחק ביניהן נחשבה גם לשלב הזה), ברית המועצות, שוודיה, ספרד, צרפת, יוון ומערב גרמניה, כאשר שלוש הראשונות מעפילות לאולימפיאדה (בדיעבד ברית המועצות שסיימה ראשונה החרימה את האולימפיאדה וכך נבחרת מערב גרמניה, שסיימה רביעית, העפילה במקומה).
ישראל הפסידה בחמשת משחקיה הראשונים לברית המועצות 106:79, שוודיה 80:79, ספרד 120:97, צרפת 102:95 ויוון 95–120. במשחקה האחרון השיגה ישראל את ניצחונה היחיד בשלב זה, 84:85 על מערב גרמניה וסיימה במקום השמיני והאחרון בבית, ולכן לא העפילה לאולימפיאדה
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 14 | 7 | 0 | 778 | 591 | 187+ |
|  ספרד | 13 | 6 | 1 | 717 | 652 | 65+ |
|  צרפת | 11 | 4 | 3 | 713 | 728 | 15- |
|  גרמניה המערבית | 10 | 3 | 4 | 580 | 579 | 1+ |
|  יוון | 10 | 3 | 4 | 673 | 678 | 5- |
|  שוודיה | 9 | 2 | 5 | 544 | 659 | 115- |
|  בריטניה | 9 | 2 | 5 | 645 | 677 | 32- |
|  ישראל | 8 | 1 | 6 | 618 | 704 | 86- |
מאזנה הכללי של הנבחרת בטורניר היה שלושה ניצחונות ושישה הפסדים.
סגל הנבחרת בטורניר: האווי לאסוף, ג'ון ויליס, לו סילבר, מוטי ארואסטי, שי כספי, מיקי ברקוביץ', שמואל זיסמן, דורון ג'מצ'י, אביגדור מוסקוביץ', מוטי דניאל, סטיב קפלן. המאמן: אריה מליניאק.
שנות ה-80 > אליפות אירופה בכדורסל 1985

ישראל העפילה אוטומטית לטורניר הגמר, לאחר שסיימה בין 8 הראשונות באליפות הקודמת.
ישראל שובצה לבית ב באליפות שנערכה במערב גרמניה יחד עם נבחרות בולגריה, צ'כוסלובקיה, הולנד, מערב גרמניה ואיטליה, כאשר ארבע הראשונות מעפילות לרבע הגמר.
ישראל פתחה בצורה מאכזבת את משחקיה עם שלושה הפסדים רצופים לבולגריה 78:72, צ'כוסלובקיה 93:92 והולנד 86:80. במשחקה הרביעי השיגה ישראל ניצחון ראשון בטורניר על מערב גרמניה המארחת 88:94, כאשר רלף קליין, מאמנה לשעבר, מאמן את הגרמנים. דורון ג'מצ'י קלע 42 נקודות בניצחון זה. במשחקה האחרון בשלב זה הדהימה ישראל את איטליה, אלופת אירופה, 89:92 לאחר הארכה. למרות ניצחון זה, לא העפילה ישראל לרבע הגמר בעקבות ניצחונותיהן של מערב גרמניה (על בולגריה) וצ'כוסלובקיה (על הולנד). ישראל סיימה במקום החמישי בבית ועברה לשחק על מקומות 9–12.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  איטליה | 9 | 4 | 1 | 459 | 388 | 71+ |
|  גרמניה המערבית | 8 | 3 | 2 | 445 | 420 | 25+ |
|  בולגריה | 8 | 3 | 2 | 396 | 385 | 11+ |
|  צ'כוסלובקיה | 7 | 2 | 3 | 428 | 425 | 3+ |
|  ישראל | 7 | 2 | 3 | 430 | 434 | 4- |
|  הולנד | 6 | 1 | 4 | 397 | 503 | 106- |
במשחקי הדירוג 9–12 ניצחה ישראל את פולין 86:91 ובמשחק על המקום התשיעי ניצחה את רומניה 89:90 עם 39 נקודות של ג'מצ'י.
ישראל סיימה במקום התשיעי במאזן כללי של ארבעה ניצחונות ושלושה הפסדים.
דורון ג'מצ'י סיים כקלע הבולט של הנבחרת ושל האליפות כולה עם 197 נקודות (28.1 למשחק) ובכך הפך לישראלי הראשון שמסיים במקום הראשון ברשימת הקלעים של האליפות.
סגל הנבחרת באליפות: אמיר בינו, מוטי דניאל, עופר יעקובי, מוטי ארואסטי, סטיב שלכטר, מיקי ברקוביץ', חיים זלוטיקמן, שמוליק זיסמן, דורון ג'מצ'י, חן ליפין, פנחס חוזז, ג'ון ויליס.

המאמן: צבי שרף
שנות ה-80 > אליפות העולם בכדורסל 1986 > מוקדמות

לראשונה מאז 1950, נערך טורניר מוקדמות לאליפות העולם בכדורסל. הטורניר נערך על מנת לקבוע את הנציגות האירופאיות בטורניר הגמר.
ישראל שובצה בבית ד עם נבחרות שווייץ, אנגליה וצ'כוסלובקיה, כאשר המשחקים נערכים בשיטת בית וחוץ והנבחרת הראשונה בבית מעפילה לטורניר הגמר.
ישראל פתחה את משחקיה בניצחון חוץ 99:122 על שווייץ. לאחר מכן ניצחה ישראל בביתה את אנגליה 77:86 והפסידה בצ'כוסלובקיה 97:75. מאוחר יותר, הביסה ישראל בבית את שווייץ 67:99 וניצחה בחוץ את אנגליה 77:87. במשחק האחרון אירחה ישראל את צ'כוסלובקיה, כאשר המנצחת מעפילה לטורניר הגמר (ישראל נהנתה מניצחון מפתיע של אנגליה על צ'כוסלובקיה במחזור המשחקים הראשון, שכתוצאה ממנו שרר שוויון בין שתי הנבחרות ערב המחזור האחרון). ישראל ניצחה במשחק 90:92 מסל של מיקי ברקוביץ' בשניות הסיום והעפילה לאליפות העולם בפעם השנייה בתולדותיה.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 11 | 5 | 1 | 561 | 507 | 54+ |
|  צ'כוסלובקיה | 10 | 4 | 2 | 546 | 472 | 74+ |
|  אנגליה | 8 | 2 | 4 | 486 | 505 | 19- |
|  שווייץ | 7 | 1 | 5 | 482 | 591 | 109- |
שנות ה-80 > אליפות העולם בכדורסל 1986 > טורניר הגמר

ישראל שובצה לבית ב באליפות העולם שנערכה בספרד יחד עם נבחרות אורוגוואי, אנגולה, ברית המועצות, אוסטרליה וקובה, כאשר שלוש הראשונות בבית מעפילות לשלב הבא.
ישראל פתחה את משחקיה באליפות בניצחון 79:84 על אורוגוואי. במשחקה השני הביסה ישראל את אנגולה 75:95. במשחקה השלישי הובסה ישראל על ידי ברית המועצות 114:77 ולאחר מכן הפסידה גם לאוסטרליה 98:91. במשחקה האחרון והמכריע בשלב זה ניצחה ישראל את קובה 78:88 ובכך הבטיחה את עלייתה לשלב הבא מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 10 | 5 | 0 | 565 | 369 | 196+ |
|  ישראל | 8 | 3 | 2 | 435 | 444 | 9- |
|  קובה | 7 | 2 | 3 | 399 | 418 | 19- |
|  אוסטרליה | 7 | 2 | 3 | 405 | 430 | 25- |
|  אורוגוואי | 7 | 2 | 3 | 377 | 437 | 60- |
|  אנגולה | 6 | 1 | 4 | 334 | 417 | 83- |
בשלב השני שובצו ישראל, ברית המועצות וקובה (שתוצאות המשחקים ביניהן נחשבו גם לשלב הזה) לבית א יחד עם נבחרות ספרד, ברזיל ויוון, כאשר שתי הראשונות בבית מעפילות לחצי הגמר.
ישראל הובסה על ידי ספרד המארחת 94:65 ולאחר מכן הפסידה גם לברזיל 90:75. במשחקה האחרון בשלב זה ניצחה ישראל את יוון 79:82 ובכך סיימה במקום הרביעי בבית ועברה לשחק על מקומות 5–8.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 10 | 5 | 0 | 546 | 441 | 105+ |
|  ברזיל | 9 | 4 | 1 | 491 | 435 | 56+ |
|  ספרד | 8 | 3 | 2 | 414 | 402 | 12+ |
|  ישראל | 7 | 2 | 3 | 387 | 455 | 68- |
|  קובה | 6 | 1 | 4 | 399 | 460 | 61- |
|  יוון | 5 | 0 | 5 | 419 | 463 | 44- |
במשחקי הדירוג 5–8 הפסידה ישראל לאיטליה 100:78 ובמשחק על המקום השביעי ניצחה ישראל את קנדה 84:97. בכך סיימה ישראל את הטורניר במקום השביעי המכובד. מאזנה הכללי של הנבחרת בטורניר היה חמישה ניצחונות וחמישה הפסדים.
סגל הנבחרת באליפות: האווי לאסוף, מוטי דניאל, עדי גורדון, ניר רכליס, ארי רוזנברג, מיקי ברקוביץ', חן ליפין, דורון שפע, דורון ג'מצ'י, לבאן מרסר, תומר שטיינהאוור, עופר יעקובי.

המאמן: צבי שרף.
שנות ה-80 > אליפות אירופה בכדורסל 1987 > מוקדמות

בעקבות המקום התשיעי באליפות אירופה הקודמת, נאלצה ישראל להשתתף בטורניר המוקדמות לראשונה מאז שנת 1973
טורניר המוקדמות נערך בשלושה שלבים, כאשר ישראל השתתפה בו החל מהשלב השני. בשלב זה שובצה ישראל לבית ב, שמשחקיו נערכו בליאז', בלגיה, יחד עם נבחרות שוודיה, הונגריה, פולין, טורקיה ואיסלנד, כאשר ארבע הראשונות מעפילות לשלב השלישי והאחרון.
ישראל ניצחה בכל משחקיה בשלב זה. היא פתחה בניצחון 70:86 על שוודיה, הביסה את הונגריה 58:87, גברה על פולין 93:98, ניצחה את טורקיה 74:81 והביסה את איסלנד 64:93. ישראל העפילה לשלב השלישי והאחרון במוקדמות מהמקום הראשון בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 10 | 5 | 0 | 445 | 359 | 86+ |
| [[קובץ:תבנית:דגל/ופלין|קישור=נבחרת ופלין בכדורסל|גבול|22px|נבחרת ופלין בכדורסל]] ופלין | 9 | 4 | 1 | 420 | 329 | 91+ |
|  טורקיה | 7 | 2 | 3 | 328 | 343 | 15- |
|  שוודיה | 7 | 2 | 3 | 339 | 351 | 12- |
|  הונגריה | 6 | 1 | 4 | 314 | 363 | 49- |
|  איסלנד | 6 | 1 | 4 | 303 | 404 | 101- |
בנוסף לישראל, פולין, טורקיה ושוודיה (שתוצאות כל המשחקים ביניהן נחשבו גם לשלב הזה) העפילו לשלב המוקדמות האחרון, שנערך באנטוורפן, בלגיה, נבחרות רומניה, פינלנד, בולגריה והולנד, כאשר ארבע הראשונות מעפילות לטורניר הגמר.
ישראל פתחה את משחקיה בהפסד 93:87 לרומניה. לאחר מכן הביסה את פינלנד 69:87 וניצחה את בולגריה 68:76 ובכך הבטיחה את העפלתה לטורניר הגמר. ישראל סיימה את טורניר המוקדמות באופן מאכזב לאחר שהובסה על ידי הולנד 96:71. ישראל העפילה לטורניר הגמר מהמקום השלישי בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  פולין | 13 | 6 | 1 | 643 | 565 | 78+ |
|  רומניה | 12 | 5 | 2 | 600 | 597 | 3+ |
|  ישראל | 12 | 5 | 2 | 586 | 563 | 23+ |
|  הולנד | 11 | 4 | 3 | 551 | 521 | 30+ |
|  שוודיה | 10 | 3 | 4 | 517 | 555 | 38- |
|  בולגריה | 10 | 3 | 4 | 568 | 565 | 3+ |
|  פינלנד | 8 | 1 | 6 | 572 | 621 | 49- |
|  טורקיה | 8 | 1 | 6 | 500 | 550 | 50- |
מאזנה הכללי של הנבחרת בטורניר המוקדמות היה שבעה ניצחונות ושני הפסדים.
שנות ה-80 > אליפות אירופה בכדורסל 1987 > טורניר הגמר

ישראל שובצה לבית ב באליפות שנערכה באתונה, יוון, יחד עם נבחרות צ'כוסלובקיה, הולנד, מערב גרמניה, איטליה ופולין, כאשר ארבע הראשונות מעפילות לרבע הגמר.
ישראל פתחה את משחקיה בניצחון 83:99 על צ'כוסלובקיה, אך הפסידה בארבעת משחקיה הבאים להולנד 61:60, למערב גרמניה בהארכה 112:107, לאיטליה 99:79 ולפולין 83:77. ישראל סיימה במקום השישי והאחרון בבית ועברה לשחק על מקומות 9–12.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  איטליה | 10 | 5 | 0 | 467 | 379 | 88+ |
|  גרמניה המערבית | 8 | 3 | 2 | 428 | 447 | 19- |
|  פולין | 8 | 3 | 2 | 432 | 434 | 2- |
|  צ'כוסלובקיה | 7 | 2 | 3 | 436 | 437 | 1- |
|  הולנד | 6 | 1 | 4 | 380 | 430 | 50- |
|  ישראל | 6 | 1 | 4 | 422 | 438 | 16- |
במשחקי הדירוג 9–12 הפסידה ישראל לצרפת 96:93 ובמשחק על המקום ה-11 ניצחה ישראל את רומניה 87:97.
ישראל סיימה במקום האחד עשר במאזן כללי של שני ניצחונות וחמישה הפסדים.
דורון ג'מצ'י סיים כקלע הבולט של הנבחרת בטורניר עם 222 נקודות (31.7 למשחק) ודורג במקום השני ברשימת הקלעים של האליפות.
סגל הנבחרת באליפות: האווי לאסוף, מוטי דניאל, עדי גורדון, נדב הנפלד, עופר פליישר, ארי רוזנברג, חן ליפין, דורון שפע, דורון ג'מצ'י, לבאן מרסר, תומר שטיינהאוור, איציק כהן. המאמן: צבי שרף
שנות ה-80 > הטורניר הקדם אולימפי סיאול 1988

ישראל השתתפה בטורניר הקדם אולימפי הפאן-אירופאי שנערך בהולנד לקראת אולימפיאדת סיאול. ישראל שובצה לבית ג עם נבחרות יוון, יוגוסלביה ונורווגיה, כאשר שתי הראשונות מעפילות לשלב הבא. ישראל הפסידה ליוון 85:70 וליוגוסלביה 103:72 ובכך איבדה סיכוי לעלות לשלב הבא. במשחקה האחרון הביסה ישראל את נורווגיה 58:86 וסיימה במקום השלישי בבית
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  יוגוסלביה | 6 | 3 | 0 | 293 | 210 | 83+ |
|  יוון | 5 | 2 | 1 | 272 | 254 | 18+ |
|  ישראל | 4 | 1 | 2 | 228 | 246 | 18- |
|  נורווגיה | 3 | 0 | 3 | 190 | 273 | 83- |
מאזנה הכללי של הנבחרת בטורניר היה ניצחון אחד ושני הפסדים.
סגל הנבחרת בטורניר: נדב הנפלד, תומר שטיינהאור, עדי גורדון, ניר רכליס, ליאור ארדיטי, ארי רוזנברג, אבי מאור, איציק כהן, דורון ג'מצ'י, לבאן מרסר, עמוס פרישמן, עופר פליישר. המאמן: צבי שרף
שנות ה-80 > מוקדמות אליפות אירופה בכדורסל 1989

טורניר המוקדמות נערך בשני שלבים, כאשר ישראל השתתפה בו החל מהשלב הראשון. בשלב זה, שנערך בפלבן, בולגריה, שובצה ישראל לבית יחד עם נבחרות פינלנד, בולגריה ונורווגיה, כאשר שתי הראשונות מעפילות לשלב השני. ישראל פתחה את משחקיה בהפסד לפינלנד 106:102. בהמשך ניצחה ישראל את בולגריה המארחת 90:92 ואת נורווגיה 74:95, אולם סיימה רק במקום השלישי עקב הפרש סלים נחות בבית פנימי עם בולגריה ופינלנד, עימן סיימה באותו מספר נקודות. עקב כך, לראשונה בתולדותיה, לא העפילה ישראל לטורניר גמר אליפות אירופה.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  בולגריה | 5 | 2 | 1 | 293 | 274 | 19+ |
|  פינלנד | 5 | 2 | 1 | 293 | 280 | 13+ |
|  ישראל | 5 | 2 | 1 | 289 | 270 | 19+ |
|  נורווגיה | 3 | 0 | 3 | 235 | 286 | 51- |
סגל הנבחרת בטורניר: אבי מאור, ארי רוזנברג, דורון ג'מצ'י, הווארד לאסוף, חן ליפין, ישראל אלימלך, לבאן מרסר, מיקי ברקוביץ', נדב הנפלד, עופר פליישר. המאמן: משה ויינקרנץ
שנות ה-90 > מוקדמות אליפות אירופה בכדורסל 1991

טורניר המוקדמות נערך בשני שלבים, כאשר ישראל השתתפה בו החל מהשלב הראשון. בשלב זה, שנערך באנדיה, פורטוגל, שובצה ישראל לבית יחד עם נבחרות בלגיה, איסלנד, הונגריה ופורטוגל, כאשר שתי הראשונות מעפילות לשלב השני. ישראל פתחה את משחקיה בהפסד לבלגיה 79:71, אך בהמשך הביסה את איסלנד 82:113 ואת הונגריה 67:99. במשחק מכריע על ההעפלה לשלב הבא ניצחה ישראל את פורטוגל המארחת 86:104 והעפילה לשלב השני מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  בלגיה | 8 | 4 | 0 | 368 | 266 | 102+ |
|  ישראל | 7 | 3 | 1 | 387 | 314 | 73+ |
|  פורטוגל | 6 | 2 | 2 | 359 | 338 | 21+ |
|  הונגריה | 5 | 1 | 3 | 297 | 339 | 42- |
|  איסלנד | 4 | 0 | 4 | 299 | 453 | 154- |
בשלב השני, שנערך בשיטת בית וחוץ, שובצה ישראל בבית ד עם נבחרות צרפת, ברית המועצות וצ'כוסלובקיה, כאשר שתי הראשונות בבית מעפילות לטורניר הגמר.
ישראל פתחה את משחקיה בניצחון ביתי 93:99 על צרפת, אך לאחר מכן ספגה שלושה הפסדי חוץ רצופים מול ברית המועצות 93:61, צ'כוסלובקיה 93:81 וצרפת 93:74. במשחקה הבא השיגה ישראל ניצחון ביתי היסטורי על ברית המועצות 74:79, שהיווה את ניצחונה הראשון (והאחרון, עקב התפרקותה של ברית המועצות) מולה. למרות הניצחון ההיסטורי, ישראל איבדה סיכוי להעפיל לטורניר הגמר, עקב ניצחונה של צרפת בצ'כוסלובקיה במשחק המקביל, וסיימה את משחקיה בהפסד ביתי לצ'כוסלובקיה 92:83. ישראל סיימה במקום הרביעי והאחרון בבית ולא העפילה לטורניר הגמר בפעם השנייה ברציפות.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  צרפת | 10 | 4 | 2 | 565 | 531 | 34+ |
|  צ'כוסלובקיה | 9 | 3 | 3 | 528 | 531 | 3- |
|  ברית המועצות | 9 | 3 | 3 | 506 | 476 | 30+ |
|  ישראל | 8 | 2 | 4 | 477 | 538 | 61- |
מאזנה הכללי של הנבחרת בטורניר המוקדמות היה חמישה ניצחונות וחמישה הפסדים.
מאזנה הכללי של הנבחרת בטורניר המוקדמות היה שני ניצחונות והפסד אחד.
סגל הנבחרת בטורניר: קורן אמישה, מוטי דניאל, עדי גורדון, ניר רכליס, ארי רוזנברג, תומר שטיינהאוור, מנחם אטלס, דורון ג'מצ'י, לבן מרסר ועמוס פרישמן.
מאמן: רלף קליין